
Europos Parlamento rezoliucija dėl Jungtinėje Karalystėje įvykusio referendumo rezultatų
(2016/2800(RSP))
Europos Parlamentas,
–
atsižvelgdamas į Darbo tvarkos taisyklių 123 straipsnio 2 dalį,
1.
pažymi, kad Jungtinėje Karalystėje įvykusio referendumo dėl narystės Europos Sąjungoje rezultatas – 51,9 proc. balsų už išstojimą iš jos; gerbia šį demokratinį Didžiosios Britanijos žmonių sprendimą;

2.
pripažįsta, kad kitų 27 Europos Sąjungos valstybių narių ir Jungtinės Karalystės santykiai dabar yra pereinamajame etape rengiantis oficialiam Jungtinės Karalystės išstojimui iš Europos Sąjungos;

3.
pažymi, kad derybos dėl susitarimo dėl išstojimo turėtų prasidėti netrukus ir vykti pagal Europos Sąjungos sutarties 50 straipsnio 2 dalį; ragina vykdyti šias derybas apgalvotai ir pamatuotai siekiant užtikrinti, kad susitarimas dėl išstojimo sudarytų sąlygas sukurti pozityvią ir konstruktyvią Europos Sąjungos valstybių narių ir Jungtinės Karalystės partnerystę ateityje; 

4.
primygtinai ragina ES institucijų ir valstybių narių vadovus laikyti Jungtinėje Karalystėje įvykusio referendumo rezultatus svarbiu platesnio masto nepasitenkinimo ženklu; ragina juos apsvarstyti, kaip Sąjunga turėtų būti reformuota siekiant priartinti ją prie piliečių ir užtikrinti geresnį subsidiarumo principo laikymąsi; 

5.
paveda Pirmininkui perduoti šią rezoliuciją Tarybai, Komisijai, Europos Vadovų Tarybai ir valstybių narių vyriausybėms bei parlamentams.

